

Broj: 05-04- 235-8 /21

Datum: 26.07.2021. godine

**- ODLUKA O PONIŠTENJU POSTUPKA JAVNE NABAVKE LOT 1-**

Na osnovu člana 69. stav 2. tačka d), člana 70. st. 1, 4. i 6. Zakona o javnim nabavkama BiH („Sl. glasnik BiH“, broj 39/14), na preporuku Komisije za javnu nabavku, iznesene u Zapisniku o pregledu i ocjeni ponuda broj: 05-04-235-7/21 od 26.07.2021. godine, u postupku javne nabavke radova na održavanju propusta i mostova koji se nalazi na regionalnim cestama Tuzlanskog kantona LOT 1: radovi na održavanju propusta i mostova - most 7, most 8 i most 12, JU Direkcija regionalnih cesta TK donosi

**ODLUKU**

**o poništenju postupka javne nabavke za LOT 1: radovi na održavanju propusta i mostova - most 7, most 8 i most 12**

**Član 1.**

Poništava se postupak javne nabavke radova na održavanju propusta i mostova koji se nalazi na regionalnim cestama Tuzlanskog kantona -LOT 1: radovi na održavanju propusta i mostova - most 7, most 8 i most 12 iz razloga što nije dostavljena nijedna ponuda u određenom krajnjem roku; (član 69. stav 2. tačka a) Zakona o javnim nabavkama BiH).

**Član 2.**

Za izvršenje ove odluke zadužuje se i ovlašćuje Finansijski savjetnik za ekonomsko-finansijske odnose.

**Član 3**

Ova odluka objavit će se na web-stranici [www.judctk.ba](http://www.judctk.ba) , u skladu sa članom 70. stav 6. Zakona o javnim nabavkama.

**Član 4.**

Ova odluka stupa na snagu danom donošenja, u skladu sa članom 71. stav 2. Zakona o javnim nabavkama.

**O b r a z l o ž e nj e**

Postupak javne nabavke pokrenut je Odlukom o pokretanju postupka javne nabavke broj: 05-04-235/21 od 07.07.2021. godine.

Javna nabavka je provedena putem otvorenog postupka.

Procijenjena vrijednost javne nabavke bez PDV-a je 144.675,00 KM i to:

LOT 1: radovi na održavanju propusta i mostova - most 7, most 8 i most 12, procijenjene vrijednosti od 23.135,00 KM

LOT 2: radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22, procijenjene vrijednosti od 121.540,00 KM

Obavještenje o nabavci broj: 997-1-3-46-3-49/21 objavljeno 08.07.2021. godine, Službeni glasnik BiH broj: 44/21.

Komisija za javnu nabavku imenovana je Rješenjem broj:05-04-235-3/21 od 23.07.2021. godine.

Nakon otvaranja ponuda Komisija je pristupila analizi dostavljenih ponuda. Uvidom u priloženu dokumentaciju i suštinskom provjerom sadržaja i validnosti dokumentacije, Komisija je utvrdila da za LOT 1 -radovi na održavanju propusta i mostova - most 7, most 8 i most 12 nije pristigla niti jedna ponuda, dok je za LOT 2 -radovi na održavanju propusta i mostova - most 1, most 2, most 3, most 4, most 15, most 17, most 18, most 21 i most 22 pristigla jedna ponuda i za LOT 2 će biti donešena Odluka o odojeli ugovora.

U postupku ocjene provedenog postupka, direktor JU Direkcija regionalnih cesta TK nije našao razloge, nepravilnosti niti propuste u radu koji bi eventualno bili osnov za neprihvatanje preporuke Komisije za nabavku.

U postupku je utvrđeno da je Komisija u svemu pravilno postupila te da je preporuka o poništenju postupka nabavke data u skladu sa Zakonom o javnim nabavkama, podzakonskim i internim aktima i tenderskim dokumentom.

Iz navedenih razloga, primjenom člana 69. stav 2. tačka a) Zakona o javnim nabavkama, odlučeno je kao u članu 1. ove Odluke.

**POUKA O PRAVNOM LIJEKU**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl.pravnik

**Dostaviti:**

* Svim ponuđačima koji su učestvovali u JN
* Evidencija
* Arhiva